|  |  |
| --- | --- |
|  |  |
| LOGOTIPAS1  **UŽDAROJI AKCINĖ BENDROVĖ „KAUNO VANDENYS“**  Uždaroji akcinė bendrovė, Aukštaičių g. 43, LT-44158 Kaunas, tel. +370 37 30 17 00, faks. +370 37 30 18 00,  el. p. ofisas@kaunovandenys.lt, http://www.kaunovandenys.lt,  Duomenys kaupiami ir saugomi Juridinių asmenų registre, kodas 132751369, PVM mokėtojo kodas LT327513610, atsiskaitomoji sąskaita LT447044060003089823, AB SEB bankas | |
| Pirkimas vykdomas per CVP IS | 2025-04-30 Nr. (38-18.14) 68-108-2025 |
|  |  |

**Skelbiama apklausa  
Šulinių dangčių su liukais remontas (išpjaunant ratu aplink liuką)**

1. **BENDROSIOS NUOSTATOS**
   1. UAB „Kauno vandenys“ (toliau – perkantysis subjektas), vykdydama šį pirkimą numato įsigyti **šulinių dangčių su liukais remontas (išpjaunant ratu aplink liuką)** (toliau - Darbai).
   2. Šis mažos vertės skelbiamas pirkimas (toliau - pirkimas) atliekamas vadovaujantis UAB „Kauno vandenys“ generalinio direktoriaus įsakymu patvirtintu Mažos vertės pirkimų tvarkos aprašu (toliau – Aprašu), Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymu (toliau – Pirkimų įstatymu), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis pirkimo sąlygomis. Vartojamos sąvokos, apibrėžtos Viešųjų̨ pirkimų įstatyme, Pirkimų įstatyme ir Taisyklėse.
   3. Pirkimas vykdomas apklausos būdu naudojantis Centrinės viešųjų pirkimų informacinės sistemos priemonėmis (toliau - CVP IS). Pirkimo dokumentai skelbiami CVP IS. Pirkimas atliekamas elektroniniu būdu. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, pasiekiamoje adresu <https://viesiejipirkimai.lt>
   4. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
   5. Pirkimas nėra atliekamas naudojantis CPO katalogu, nes CPO kataloge tokio tipo darbai nesiūlomi.
   6. Tiesioginį ryšį su tiekėjais įgalioti palaikyti perkančiojo subjekto atstovai Eglė Rupšienė, pirkimų specialistė, tel. +370 37 30 17 29, el. p. egle.rupsiene@kaunovandenys.lt, techniniais klausimais Eksploatacijos skyriaus viršininkas Rimantas Pečiulis mob. +370 618 19753.
2. **PIRKIMO OBJEKTAS**
   1. Šio pirkimo objektas yra nurodytas pirkimo dokumento 1.1. punkte.
   2. Pirkimas nėra skaidomas į pirkimo dalis.
   3. Pasiūlymas turi būti pateiktas visai pirkimo sąlygų techninėje specifikacijoje nurodytai apimčiai, neskaidant jos smulkiau.
   4. Reikalavimai pirkimo objektui nurodyti pirkimo sąlygų priede „Techninė specifikacija“, „Pasiūlymo forma“ ir „Sutarties projektas“.
   5. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
   6. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

1. **REIKALAVIMAI TIEKĖJAMS (KVALIFIKACIJA)**
   1. Tiekėjas pasiūlymų pateikimo termino dienai turi atitikti šiuos minimalius kvalifikacijos reikalavimus **ir kartu su pasiūlymu pateikti** žemiau nurodytus tiekėjo kvalifikaciją patvirtinančius dokumentus:

|  |  |  |  |
| --- | --- | --- | --- |
| **Nr.** | **Kvalifikacijos reikalavimas** | **Patvirtinančių dokumentų sąrašas** | **Subjektas, kuris turi atitikti reikalavimą** |
| 3.1.1 | Tiekėjas, ūkio subjektų grupės narys (-iai), ūkio subjektas (-ai), kurio (-ių) pajėgumais tiekėjas remiasi, turi turėti teisę verstis statybų veikla. | Pateikiami profesinių ar veiklos registrų tvarkytojų, valstybės įgaliotų institucijų pažymos, kaip yra nustatyta toje valstybėje narėje, kurioje jis registruotas, ar priesaikos deklaracija, liudijanti tiekėjo teisę verstis statybos veikla (Lietuvos Respublikoje registruotas tiekėjas pateikia: valstybės įmonės Registrų centras išduotą Lietuvos Respublikos juridinių asmenų registro išrašo kopiją, asmuo besiverčiantis individualia veikla – individualios veiklos registravimo dokumentą arba verslo liudijimo įsigijimo dokumentą).  *Pateikiama skenuoto dokumento kopija elektroninėje formoje.* | 1) Jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti;  2) Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų;  3) Subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo / privalės turėti teisę verstis ta veikla, kuriai jis pasitelkiamas. Tiekėjas privalo įsipareigoti, jog pirkimo sutartį vykdys tik tokią teisę turintys asmenys, pirkimo vykdytojui pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas. |

* 1. Reikalaujama kvalifikacija ir (arba) atitiktis kokybės vadybos sistemos ir (arba) aplinkos apsaugos vadybos sistemos standartų reikalavimams turi būti įgyta iki pasiūlymų pateikimo termino pabaigos.
  2. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas Perkančiajam subjektui įsipareigoja, kad pirkimo sutartį vykdys tik tokią teisę turintys asmenys.
  3. Pirkime nebus naudojamas Europos bendrasis viešojo pirkimo dokumentas (EBVPD).
  4. Perkantysis subjektas, pašalins tiekėją iš pirkimo procedūros, jei tiekėjas ir (arba) ūkio subjektai, kurių pajėgumais remiasi, turi Viešųjų pirkimų įstatymo (toliau – VPĮ) 46 straipsnio 21 dalyje nurodytą pašalinimo pagrindą (taikoma juridiniams asmenims), t. y. tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
  5. Tiekėjas, teikdamas pasiūlymą, Pasiūlymo formoje (pirkimo sąlygų 2 priedas) patvirtina, kad tiekėjui nėra taikomas šis pašalinimo pagrindas. Tuo atveju, jei pirkimo sąlygose taikomi kvalifikaciniai reikalavimai, tiekėjas turi pateikti ūkio subjektų, kurių pajėgumais remiasi, laisvos formos deklaraciją, kurioje nurodoma, kad šie subjektai neturi VPĮ 46 straipsnio 21 dalyje nurodyto pašalinimo pagrindo.

1. **ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**
   1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkantysis subjektas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
   2. Perkantysis subjektas nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.
2. **PASIŪLYMŲ RENGIMAS, PATEIKIMAS, KEITIMAS**
   1. Tiekėjas gali pateikti tik vieną pasiūlymą. Jei tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti.
   2. Tiekėjas negali pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   3. Perkantysis subjektas reikalauja pasiūlymus teikti tik elektroninėmis priemonėmis naudojant CVP IS. Pasiūlymai popierinėje laikmenoje, jei tokie būtų pateikti, bus grąžinami neatplėšti tiekėjui (kurjeriui) ar grąžinami registruotu laišku ir nebus priimami ir vertinami. Pasiūlymus gali teikti tik CVP IS registruoti tiekėjai (nemokama registracija adresu <https://viesiejipirkimai.lt>).
   4. Visi dokumentai, patvirtinantys tiekėjų kvalifikacijos atitiktį konkurso sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis (pvz., Tiekėjo deklaracija ir pan.) arba pateikiant skaitmenines dokumentų kopijas (pvz., pažymos, licencijos, jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, docx ir kt.).

Pasiūlymas turi būti pateiktas iki CVP IS nurodyto pasiūlymų pateikimo termino pabaigos.

* 1. Kartu su pasiūlymu pateikiami šie dokumentai:

5.5.1. Pasiūlymo forma;

5.5.2. Įgaliojimas teikti pasiūlymą (jei taikoma);

5.5.3. Užpildytas priedėlis Nr. 1 "Perkamų darbų žiniaraštis“ (pateikti MS Excel formatu);

5.5.4. Siūlomos dangčių keitimo technologijos aprašymas ir vizualinė medžiaga (Tinka visa medžiaga, kurioje būtų aiškiai matomas atitikimas techninės specifikacijos 6.15. punkto reikalavimams);

5.5.5. Naudojamos, planuojamos įsigyti ar nuomuoti įrangos sąrašas darbams atlikti, kuri turi būti netarši, keltų mažiau triukšmo bei užtikrintų mažesnę dulkių emisiją.

* 1. Susipažinti su pirkimo dokumentais tiekėjai turi teisę iki pasiūlymų pateikimo termino pabaigos.
  2. Pateikdamas pasiūlymą, tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
  3. Tiekėjo pasiūlymas bei kita korespondencija pateikiami lietuvių kalba. Jei reikalaujami pridėti prie pasiūlymo dokumentai negali būti pateikti lietuvių kalba, šie dokumentai turi būti pateikiami originalo kalba, pridedant vertimą į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba tiekėjo vadovo arba jo įgalioto asmens parašu.
  4. Pasiūlyme turi būti nurodytas jo galiojimo terminas. Pasiūlymas turi galioti ne trumpiau nei 90 dienų nuo konkurso pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.
  5. Pasiūlyme nurodoma kaina pateikiama eurais. Kaina turi būti apskaičiuojama dviejų skaitmenų po kablelio tikslumu. Apskaičiuojant kainą, turi būti atsižvelgta į visus pirkimo sąlygų, įskaitant pirkimo sutarties projektą, reikalavimus. Į pasiūlymo kainą turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui.
  6. Perkantysis subjektas turi teisę pratęsti pasiūlymo pateikimo terminą. Apie naują pasiūlymų pateikimo terminą perkantysis subjektas paskelbia CVP IS ir praneša prie pirkimo CVP IS prisijungusiems tiekėjams.
  7. Pasiūlymas turi būti pateikiamas CVP IS priemonėmis užpildant pasiūlymo formą ir prie jos pridedant visus pasiūlymo formoje reikalaujamus pateikti dokumentus.
  8. Perkantysis subjektas nereikalauja pasiūlymą pasirašyti saugiu elektroniniu parašu.
  9. Tiekėjai pasiūlyme taip pat turi nurodyti, kokia pasiūlyme pateikta informacija yra konfidenciali (tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai). Tiekėjas neturi teisės nurodyti, kad visa pasiūlyme pateikta informacija yra konfidenciali. Tiekėjas turi aiškiai nurodyti, kokie su pasiūlymu pateikti dokumentai laikytini konfidencialiais. Perkantysis subjektas, viešojo pirkimo komisija (toliau vadinama – Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra. Pasiūlyme nurodyta kaina, išskyrus jos sudedamąsias dalis, nėra laikoma konfidencialia informacija.
  10. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkantysis subjektas jį gauna pateiktą CVP IS priemonėmis iki pasiūlymų pateikimo termino pabaigos.
  11. Kol nesibaigė pasiūlymų galiojimo laikas, perkantysis subjektas turi teisę prašyti CVP IS priemonėmis, kad tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis tokį prašymą gali atmesti.

1. **PASIŪLYMŲ ŠIFRAVIMAS**

* 1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
     1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje http://vpt.lrv.lt/lt/pasiulymu-sifravimas.
     2. iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkantysis subjektas galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiojo subjekto oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiuoju subjektu oficialiu jos telefonu ir (arba) kitais būdais).
  2. Tiekėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkantysis subjektas negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkantysis subjektas tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

1. **PASIŪLYMŲ GALIOJIMO UŽTIKRINIMAS**
   1. Tiekėjas privalo užtikrinti savo Pasiūlymo galiojimą ne mažesne kaip **4 000,00 Eur (keturių tūkstančių eurų)** suma.
   2. Tiekėjas privalo užtikrinti savo Pasiūlymo galiojimą vienu iš šių būdų:
      1. Pasiūlymo galiojimo užtikrinimui pateikiamas Lietuvos Respublikoje ar užsienyje registruoto banko išduoto banko garantijos raštas, kredito unijos garantija, ar draudimo bendrovės laidavimas atitinkantys šiame skyriuje nurodytus reikalavimus. Kai teikiamas draudimo bendrovės laidavimo raštas/liudijimas, kartu su juo turi būti pateiktas ir jo apmokėjimą pagrindžiantis dokumentas.
      2. Pervedant nustatyto dydžio užstatą į uždarosios akcinės bendrovės „Kauno vandenys“ (įmonės kodas 132751369) sąskaitą Nr. LT 447044060003089823 AB SEB banke.
   3. Pasiūlymo galiojimo užtikrinimas turi būti elektroninėje formoje patvirtintas jį išdavusios organizacijos įgalioto asmens kvalifikuotu elektroniniu parašu ir pateikiamas su pasiūlymu CVP IS priemonėmis. Jeigu Dalyvis negali pasiūlymo galiojimą užtikrinančio dokumento (originalo) pateikti elektroninėmis priemonėmis, naudojant CVP IS, tai pasiūlymo galiojimą užtikrinantis dokumentas (originalas) pateikiamas raštu (popierine forma, voke) iki pasiūlymų pateikimo termino pabaigos Pirkimo vykdytojo adresu.
   4. Pasiūlymo galiojimo užtikrinimas turi būti išduotas bet kurioje šalyje Dalyvio pasirinkimu. Prieš pateikdamas pasiūlymo galiojimo užtikrinimą patvirtinantį dokumentą, Dalyvis gali prašyti Pirkimo vykdytojo patvirtinti, kad jis sutinka priimti jo siūlomą pasiūlymo galiojimo užtikrinimą arba pirkimo sutarties įvykdymo užtikrinimą patvirtinantį dokumentą. Tokiu atveju Pirkimo vykdytojas privalo duoti Dalyviui atsakymą ne vėliau kaip per 3 darbo dienas nuo prašymo gavimo dienos. Šis patvirtinimas iš Pirkimo vykdytojo neatima teisės atmesti pasiūlymo galiojimo užtikrinimo arba pirkimo sutarties įvykdymo užtikrinimo gavus informacijos, kad pasiūlymo galiojimą ar pirkimo sutarties įvykdymą užtikrinantis ūkio subjektas tapo nemokus ar neįvykdė įsipareigojimų Pirkimo vykdytojui arba kitiems ūkio subjektams, ar netinkamai juos vykdė.
   5. Pasiūlymo galiojimo užtikrinimas turi būti išduotas kaip vienas pasiūlymo galiojimo užtikrinimas visai reikalaujamai sumai.
   6. Pasiūlymo galiojimo užtikrinime turi būti numatyta, kad užtikrinimo suma turi būti Pirkimo vykdytojui ne vėliau, kaip per 15 (penkiolika) kalendorinių dienų nuo pirmo raštiško pranešimo užtikrintojui apie šių sąlygų nesilaikymą: (1) jeigu pasiūlymo galiojimo laikotarpiu Dalyvis atsiima savo pasiūlymą; (2) jeigu Dalyvį pripažinus pirkimo laimėtoju, Dalyvis iki Pirkimo vykdytojo nurodyto laiko neatvyksta sudaryti pirkimo sutarties; (3) jeigu Dalyvį pripažinus pirkimo laimėtoju Dalyvis nepateikia pirkimo dokumentuose nustatyto sutarties įvykdymo užtikrinimo (jei reikalaujamas).
   7. Pasiūlymo galiojimo užtikrinime turi būti numatyta, kad užtikrintojas neturi teisės reikalauti, kad Pirkimo vykdytojas pagrįstų savo reikalavimą. Pirkimo vykdytojas pranešime užtikrintojui nurodys dėl kurios iš aukščiau išvardintų aplinkybių jai priklauso pasiūlymo galiojimo užtikrinimo suma.
   8. Pasiūlymo galiojimo užtikrinimo trukmė turi būti tokia pat kaip ir pasiūlymo galiojimo trukmė. Prieš baigiantis užtikrinimo galiojimo Pirkimo vykdytojas gali prašyti Dalyvius pratęsti pasiūlymo galiojimo užtikrinimo laiką iki konkrečiai nurodytos datos.

Pasiūlymo galiojimo užtikrinimas grąžinamas (arba atsisakoma teisių į jį) gavus Dalyvio prašymą raštu, po to, kai pirkimo laimėtoju pripažintas Dalyvis pasirašo pirkimo sutartį ir pateikia pirkimo sutarties įvykdymo užtikrinimą (jei numatyta pirkimo sutartyje).

1. **PIRKIMO DOKUMENTŲ PAAIŠKINIMAS IR PATIKSLINIMAS**

* 1. Tiekėjas tik CVP IS susirašinėjimo priemonėmis gali prašyti, kad perkantysis subjektas paaiškintų ar pataisytų pirkimo dokumentus.
  2. Perkantysis subjektas atsako tik CVP IS susirašinėjimo priemonėmis į kiekvieną tiekėjo rašytinį prašymą dėl pirkimo dokumentų, jei prašymas yra pateiktas likus ne mažiau kaip 2 darbo dienoms iki pasiūlymų pateikimo termino pabaigos.
  3. Tiekėjo prašymu, (pateiktu tik CVP IS susirašinėjimo priemonėmis) papildomi pirkimo dokumentai (paaiškinimai ar pataisymai) pateikiami CVP IS priemonėmis ne vėliau kaip likus 1 darbo dienai iki pasiūlymų pateikimo termino pabaigos, jei jų paprašyta laiku. Paaiškinimai ar pataisymai yra neatsiejama pirkimo dokumentų dalis.
  4. Perkantysis subjektas, paaiškindamas ar pataisydamas pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.
  5. Nesibaigus pirkimo pasiūlymų pateikimo terminui, perkantysis subjektas savo iniciatyva gali paaiškinti (pataisyti) pirkimo dokumentus CVP IS priemonėmis.
  6. Tuo atveju, kai pataisoma skelbime apie pirkimą paskelbta informacija (jei taikomas), perkantysis subjektas privalo paskelbti skelbimo apie pirkimą pataisą ir prireikus pratęsti pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus.
  7. Bet kokia informacija, konkurso sąlygų paaiškinimai, pranešimai ar kitas perkančiojo subjekto ir tiekėjo susirašinėjimas yra vykdomas tik CVP IS susirašinėjimo priemonėmis.
  8. Perkantysis subjektas nerengs susitikimų su tiekėjais.

1. **SUSIPAŽINIMAS SU GAUTAIS PASIŪLYMAIS**
   1. Pirminis susipažinimas su CVP IS priemonėmis pateiktais tiekėjų pasiūlymais vyks 30 min. po CVP IS nurodytos pasiūlymų pateikimo termino pabaigos.
   2. Pirminio susipažinimo su CVP IS priemonėmis pateiktais pasiūlymais procedūroje pasiūlymus pateikę tiekėjai nedalyvauja.
   3. Pirminio susipažinimo su CVP IS priemonėmis pateiktais pasiūlymais posėdžio metu nustatomas pasiūlymą pateikusio tiekėjo pavadinimas, pasiūlyme nurodyta kaina ir patikrinama, ar yra pateiktas pasiūlymo galiojimo užtikrinimas (jei jo reikalaujama).
2. **DERYBOS**

10.1. Šio pirkimo metu gali būti vykdomos derybos.

10.2. Derybos gali būti vykdomos susitikimų metu, konferencijos telefonu ir (ar) internetu, ir (ar) priemonėmis, kuriomis vykdomas Pirkimas.

10.3. Derybos gali būti vykdomos laikantis toliau nurodytų sąlygų:

10.3.1. Į derybas kviečiami visi pirminius pasiūlymus pateikę tiekėjai.

10.3.2. Negalima derėtis dėl reikalavimų tiekėjui, pasiūlymo vertinimo kriterijų ir vertinimo tvarkos;

10.3.3. Informacija apie derybų metu gautus pasiūlymus ir pasiektus susitarimus fiksuojama protokole, kuriame atsispindi derybų eiga ir pasiekti susitarimai. Jei derybos vyksta surengus tam skirtą susitikimą, protokolą pasirašo derybose dalyvavę Komisijos nariai arba pirkimo organizatorius ir dalyvis, su kuriuo derėtasi, arba jo įgaliotas atstovas. Jei derybos vyksta CVP IS priemonėmis, pasirašyti šalių pasiektų susitarimų nereikalaujama, šalių pasiekto susitarimo patvirtinimas CVP IS priemonėmis laikomas pakankamu.

10.3.4. Tiekėjai kviečiami pateikti galutinius pasiūlymus.

10.3.5. Tiekėjo, pateikusio pirminį pasiūlymą, tačiau derybų metu nepateikusio galutinio pasiūlymo, paskutinis pateiktas pasiūlymas (pirminis pasiūlymas arba, jei buvo pateiktas, patikslintas pasiūlymas (įskaitant derybų metu atliktus patikslinimus ir (ar) papildymus, jei tokie atlikti) bus vertinamas kaip galutinis pasiūlymas.

10.3.6. Įvertinama pasiūlymo atitiktis pirkimo dokumentuose nustatytiems reikalavimams, ar tiekėjo pasiūlyta kaina nėra per didelė ir perkančiajam subjektui nepriimtina. Tiekėjai informuojami apie vertinimo rezultatus.

1. **PASIŪLYMŲ NAGRINĖJIMAS**
   1. Pateiktus pasiūlymus nagrinėja, vertina ir palygina pirkimo organizatorius.
   2. Jei šiose pirkimo sąlygose yra nustatyti reikalavimai tiekėjui ir nereikalaujama pateikti EBVPD, tačiau prašoma pateikti atitiktį keliamiems reikalavimams patvirtinančius dokumentus pagal Viešųjų pirkimų įstatymo 50 straipsnį, patikrinama, ar pagal pateiktuose dokumentuose nurodytą informaciją tiekėjas atitinka keliamus reikalavimus.
   3. Jei šiose pirkimo sąlygose buvo nustatyti reikalavimai tiekėjui ir reikalauta EBVPD, įvertinama jame pateikta informacija ir priimamas sprendimas dėl kiekvieno pasiūlymą pateikusio dalyvio atitikties reikalavimams.
   4. Jei šiose pirkimo sąlygose buvo numatyta, kad dokumentų, patvirtinančių tiekėjo atitiktį keliamiems reikalavimams, bus prašoma tik iš galimo laimėtojo, netaikant reikalavimų dėl EBVPD, toliau vykdoma 11.6. punkte nurodoma procedūra.
   5. Tiekėjai informuojami apie patikrinimo rezultatus (tiekėjas atitinka / neatitinka keliamus reikalavimus). Teisę dalyvauti tolesnėse pirkimo procedūrose turi keliamus reikalavimus atitinkantys dalyviai. Jei tiekėjas šalinamas iš pirkimo, tiekėjui nurodomas jo pašalinimo pagrindas.
   6. Jei tiekėjas nebuvo pašalintas – vertinama, ar jo siūlomas pirkimo objektas atitinka nustatytus reikalavimus ir ar tiekėjo pasiūlyta kaina nėra per didelė ir perkančiajam subjektui nepriimtina.
   7. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo sąlygų reikalavimams ar šių dokumentų ar duomenų trūksta, Perkantysis subjektas prašo (kai jis tai gali daryti nepažeisdamas lygiateisiškumo ir skaidrumo principų) tiekėją šiuos dokumentus ar duomenis patikslinti, papildyti arba paaiškinti per jo nustatytą protingą terminą. Duomenys ir (arba) dokumentai tikslinami, aiškinami ar papildomi vadovaujantis Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 patvirtintomis „Pasiūlymų patikslinimo, papildymo ar paaiškinimo taisyklės“
   8. Perkantysis subjektas, pasiūlymų vertinimo metu radusi pasiūlyme nurodytos kainos apskaičiavimo klaidų raštu CVP IS priemonėmis, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant pasiūlymų atidarymo posėdžio metu paskelbtos kainos. Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudedamųjų dalių arba papildyti kainą naujomis dalimis.
   9. Iškilus klausimams dėl pasiūlymų turinio ir pirkimo komisijai paprašius raštu CVP IS priemonėmis, tiekėjai privalo pateikti raštu CVP IS priemonėmis papildomus paaiškinimus nekeisdami pasiūlymo. Jeigu tiekėjas savo pasiūlyme pateikia reikalaujamų dokumentų tinkamai patvirtintas kopijas, perkantysis subjektas turi teisę prašyti tiekėjo, kad jis pirkimo komisijai parodytų atitinkamų dokumentų originalus.
   10. Perkantysis subjektas tikrina ar nebuvo pasiūlyta neįprastai maža kaina. Jeigu pasiūlymo kaina ir (ar) sąnaudos atrodo neįprastai mažos, CVP IS susirašinėjimo priemonėmis kreipiasi į tiekėją, kad šis per jos nustatytą protingą terminą, pagrįstų pasiūlyme nurodyto pirkimo objekto ar jo sudedamųjų dalių kainą ir (ar) sąnaudas.
   11. Tiekėjai informuojami apie vertinimo rezultatus (nurodoma, ar pasiūlymas atitiko pirkimo dokumentuose nustatytus reikalavimus, ar tiekėjas pagrindė neįprastai mažą kainą ar sąnaudas (jei taikoma).
   12. Perkantysis subjektas gali nevertinti viso tiekėjo pasiūlymo, jeigu patikrinusi jo dalį nustato, kad pasiūlymas, vadovaujantis jam nustatytais reikalavimais, turi būti atmetamas.
2. **PASIŪLYMŲ ATMETIMO PRIEŽASTYS**
   1. Perkantysis subjektas atmeta pasiūlymą, jeigu:
   2. tiekėjas pasiūlymą ar jo dalį pateikė ne CVP IS priemonėmis;
      1. pasiūlymą pateikęs tiekėjas neatitinka pirkimo dokumentuose nustatytų minimalių kvalifikacijos reikalavimų arba perkančiojo subjekto prašymu nepatikslino pateiktų netikslių ar neišsamių duomenų apie savo kvalifikaciją CVP IS priemonėmis (jei šiose pirkimo sąlygose keliami reikalavimai tiekėjui);
      2. pasiūlymas neatitinka pirkimo dokumentuose nustatytų reikalavimų;
      3. visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, perkančiajam subjektui nepriimtinos kainos;
      4. dalyvis per perkančiojo subjekto nurodytą terminą neištaiso aritmetinių klaidų ir (ar) nepaaiškina pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;
      5. pateiktame pasiūlyme nurodyta kaina yra neįprastai maža ir dalyvis, perkančiojo subjekto prašymu, nepateikia tinkamų kainos pagrįstumo įrodymų (jei šiose pirkimo sąlygose numatytas neįprastai mažos kainos nagrinėjimas);
      6. tiekėjas, apie nustatytų reikalavimų atitikimą, yra pateikęs melagingą informaciją, kurią perkantysis subjektas gali įrodyti bet kokiomis teisėtomis priemonėmis;
      7. jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis;
      8. tiekėjas pateikė netikslius, neišsamius pirkimo dokumentuose nuodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą (jei reikalaujamas) ar jų nepateikė ir perkančiojo subjekto prašymu jų nepateikė per perkančiojo subjekto nurodytą terminą.
   3. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.
3. **PASIŪLYMŲ VERTINIMAS**
   1. Perkantysis subjektas ekonomiškai naudingiausią pasiūlymą išrenka pagal kainą, kuri vertinama eurais. Ekonomiškai naudingiausiu pasiūlymu laikomas mažiausios kainos pasiūlymas.
4. **PASIŪLYMŲ EILĖ IR LAIMĖTOJO NUSTATYMAS**
   1. Išnagrinėjusi, įvertinusi ir palyginusi pateiktus pasiūlymus, Pirkimo organizatorius nustato pasiūlymų eilę ir laimėjusį pasiūlymą bei priima sprendimą dėl sutarties sudarymo.
   2. Pasiūlymai eilėje surašomi kainos didėjimo tvarka. Jeigu kelių pateiktų pasiūlymų kainos yra vienodos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.
   3. Laimėjusiu pasiūlymu pripažįstamas pasiūlymas esantis pasiūlymų eilės pirmoje vietoje Viešųjų pirkimų įstatymo bei šių pirkimo dokumentų nustatyta tvarka. Jei pirkimas vykdomas dalimis, laimėtojas nustatomas kiekvienai pirkimo daliai atskirai.
   4. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių pirkimo dokumentų sąlygas.
   5. Apie pasiūlymų eilės ir laimėjusio pasiūlymo nustatymą ir apie sprendimą sudaryti pirkimo sutartį, nedelsiant, bet ne vėliau kaip per 3 darbo dienas nuo sprendimo priėmimo, raštu CPV IS priemonėmis pranešama pasiūlymus pateikusiems tiekėjams. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.
   6. Pirkimo sutartis sudaroma netaikant pirkimo sutarties sudarymo atidėjimo termino.
   7. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimo (jei reikalaujama pirkimo sąlygų priede), arba iki perkančiojo subjekto nurodyto laiko neatvyksta sudaryti sutarties, arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju, perkantysis subjektas siūlo sudaryti pirkimo sutartį tiekėjui, kurio pasiūlymas pagal komisijos patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.
5. **PRETENZIJŲ IR SKUNDŲ NAGRINĖJIMAS**
   1. Tiekėjas, kuris mano, kad perkantysis subjektas nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę iki pirkimo sutarties sudarymo raštu CVP IS priemonėmis pareikšti pretenziją perkančiajam subjektui dėl perkančiojo subjekto veiksmų ar priimtų sprendimų. Pretenzijos pateikimas yra privaloma iki teisminė ginčo nagrinėjimo stadija.
   2. Pretenzija pateikiama perkančiajam subjektui raštu CVP IS priemonėmis. Tiekėjas turi teisę pateikti pretenziją perkančiajam subjektui per:
   3. per 5 darbo dienas nuo perkančiojo subjekto pranešimo raštu apie jos priimtą sprendimą išsiuntimo tiekėjams dienos;
   4. per 5 darbo dienas nuo paskelbimo apie perkančiojo subjekto priimtą sprendimą dienos, jeigu Viešųjų pirkimų įstatyme nėra reikalavimo raštu informuoti tiekėjus apie perkančiojo subjekto priimtus sprendimus.
   5. Perkantysis subjektas nagrinėja tik tas tiekėjų pretenzijas, kurios gautos iki pirkimo sutarties sudarymo.
   6. Perkantysis subjektas, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas. Perkantysis subjektas negali sudaryti pirkimo sutarties anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo, pretenziją pateikusiam tiekėjui, suinteresuotiems kandidatams ir suinteresuotiems dalyviams, dienos.
   7. Perkantysis subjektas privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems dalyviams ne vėliau kaip per 6 darbo dienas nuo pretenzijos gavimo dienos.
   8. Tiekėjas, pateikęs prašymą ar pareiškęs ieškinį teismui, privalo ne vėliau kaip per 3 darbo dienas pateikti perkančiajam subjektui prašymo ar ieškinio kopiją su gavimo teisme įrodymais.
   9. Jeigu dėl tiekėjo prašymo pateikimo ar ieškinio pareiškimo teismui pratęsiami anksčiau tiekėjams pranešti pirkimo procedūrų terminai, apie tai perkantysis subjektas išsiunčia tiekėjams pranešimus ir nurodo terminų pratęsimo priežastis.
   10. Perkantysis subjektas, sužinojusi apie teismo sprendimą dėl tiekėjo prašymo ar ieškinio, ne vėliau kaip per 3 darbo dienas raštu informuoja suinteresuotus kandidatus ir suinteresuotus dalyvius apie teismo priimtus sprendimus.
6. **PIRKIMO SUTARTIES PASIRAŠYMAS IR SĄLYGOS**
   1. Sutartis sudaroma su tiekėju, kurio pasiūlymas, vadovaujantis pirkimo sąlygų nustatyta tvarka pripažintas laimėjusiu, o jei pirkimas skaidomas į dalis – su tiekėjais, kurių pasiūlymai pripažinti laimėjusiais (Perkantysis subjektas pasilieka galimybę nuspręsti sudaryti vieną sutartį dėl pirkimo dalių, dėl kurių laimėtoju nustatytas tas pats tiekėjas). Sutarties sąlygos pateikiamos Pirkimo sąlygų priede „Sutarties projektas“.
   2. Sutartis sudaroma nedelsiant, sutarties sudarymo atidėjimo terminas netaikomas.
   3. Tiekėjas, kurio pasiūlymas nustatytas laimėjusiu, kviečiamas sudaryti elektroninę sutartį, kvietimą išsiunčiant tiekėjo nurodytu elektroniniu paštu.
   4. Laikoma, kad tiekėjas atsisakė sudaryti sutartį, kai yra bent vienas iš šių atvejų:
      1. tiekėjas raštu atsisako ją sudaryti;
      2. per 10 darbo dienų nuo kvietimo išsiuntimo momento, nepasirašo sutarties;
      3. atsisako sudaryti sutartį PĮ ir pirkimo sąlygose nustatytomis sąlygomis;
      4. tiekėjų grupė, kurios pasiūlymas nustatytas laimėjęs, neįsteigia juridinio asmens, jeigu toks reikalavimas nustatytas specialiosiose pirkimo sąlygose.
   5. Jeigu laimėjęs tiekėjas atsisako sudaryti sutartį, arba jeigu iki Perkančiojo subjekto nurodyto termino nepateikia pirkimo sąlygose nustatyto sutarties įvykdymo užtikrinimą patvirtinančio dokumento arba neįvykdo kitų sutartyje nustatytų jos įsigaliojimo sąlygų, ją sudaryti siūloma tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti sutartį, nepateikusio sutarties įvykdymo užtikrinimo ar neįvykdžiusio sutarties įsigaliojimo sąlygų. Prieš siūlant sudaryti sutartį, Perkantysis subjektas paprašo to tiekėjo aktualių dokumentų, patvirtinančių EBVPD ar laisvos formos deklaracijoje dėl atitikties pirkimo sąlygose keliamiems kvalifikacijos reikalavimams (jeigu taikoma) ir kokybės vadybos sistemos ir aplinkos apsaugos vadybos sistemos standartams, arba dėl pašalinimo pagrindų nebuvimo (jei kyla pagrįstų abejonių dėl tiekėjo patikimumo), jeigu taikytina, nurodytą informaciją, pateikimo, jei jų nebuvo paprašyta ir nebuvo įvertinta ankstesniuose pirkimo procedūros etapuose ir (arba) vadovaujantis pirkimo sąlygomis šių dokumentų nereikalaujama ir įvertina, ar jo pasiūlymas neturėtų būti atmestas dėl kitų priežasčių.
   6. Sudarant sutartį, joje negali būti keičiama laimėjusio tiekėjo pasiūlymo kaina, sąnaudos ir nekeičiamos kitos sąlygos.
   7. Perkantysis subjektas laimėjusį pasiūlymą, sudarytą sutartį ir jos pakeitimus, išskyrus informaciją, kuriai taikomi PĮ 32 straipsnio 5 dalyje nurodyti konfidencialios informacijos apsaugos reikalavimai arba kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 kalendorinių dienų nuo sutarties sudarymo ar jos pakeitimo dienos, bet ne vėliau kaip iki pirmojo mokėjimo pagal ją pradžios skelbia CVP IS.
7. **KITOS SĄLYGOS**
   1. Perkantysis subjektas atmes tiekėjo pasiūlymą, jei bus tenkinama bent viena PĮ 58 straipsnio 4(1) dalies 1, 2, 3 ir 6 punktuose nurodytų sąlygų.
8. **PIRKIMO SĄLYGŲ PRIEDAI**
   1. 1 Priedas „Techninė specifikacija“.
   2. 2 Priedas „Pasiūlymo forma“.
   3. 3 Priedas „Sutarties projektas“.